《偶题》
宋代·喻良能

少陵五十六，负暄候樵牧。
我今年与齐，而亦处幽独。
小亭数椽净，新月半钩曲。
聊将万斛愁，付与一杯绿。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。